b'\n_START_ARTICLE_\nGulykla\n_START_PARAGRAPH_\nGulykla (rus. \xd0\xbb\xd0\xb5\xd0\xb6\xd0\xb1\xd0\xb8\xd1\x89\xd0\xb5)\xc2\xa0\xe2\x80\x93 papl\xc5\xabdimys, kuriame susirenka didel\xc4\x97s grup\xc4\x97s j\xc5\xabros \xc5\xbeinduoli\xc5\xb3. Gulyklas sudaro ruoniniai, pvz., ausytieji ruoniai\xc2\xa0\xe2\x80\x93 \xc5\xa1iauriniai j\xc5\xabr\xc5\xb3 li\xc5\xabtai, kotikai ir kt.\n_START_SECTION_\nGulykl\xc5\xb3 naudojimas\n_START_PARAGRAPH_\nRuoniniai gulykl\xc5\xb3 paprastai turi nedaug. Pvz., kotikai paplit\xc4\x99 visoje \xc5\xa1iaurin\xc4\x97je Ramiojo vandenyno dalyje, bet dauginimosi gulyklas turi tik keliose salose, nors jos gali b\xc5\xabti labai didel\xc4\x97s: Ruoni\xc5\xb3 saloje dauginimosi metu gulyklose b\xc5\xabna apie 55000 kotik\xc5\xb3, o XX a. viduryje j\xc5\xb3 b\xc5\xabdavo daugiau 100000._NEWLINE_Ausytieji ruoniai gulyklas u\xc5\xbeima tik kelis m\xc4\x97nesius per metus. Per t\xc4\x85 laik\xc4\x85 \xc5\xa1i\xc5\xb3metiniai ruoniukai paauga ir sutvirt\xc4\x97ja, kad gal\xc4\x97t\xc5\xb3 su motinomis plaukti \xc4\xaf atvir\xc4\x85 j\xc5\xabr\xc4\x85. Dauginimosi metu \xc5\xa1iems gyv\xc5\xabnams gulyklos labai reikalingos, o jie gulyklose yra labai pa\xc5\xbeeid\xc5\xbeiami. Tod\xc4\x97l gulyklos da\xc5\xbeniausiai yra pl\xc4\x97\xc5\xa1r\xc5\xabnams sunkiai prieinamose vietose, atitvertose uol\xc5\xb3, akmen\xc5\xb3. Pvz., Kam\xc4\x8diatkos rytiniame krante, Kozlovo ky\xc5\xa1ulio kekure esan\xc4\x8di\xc4\x85 gulykl\xc4\x85 kas keletas met\xc5\xb3 nusiaubia lokiai\xc2\xa0\xe2\x80\x93 jie atplaukia \xc4\xaf gulykl\xc4\x85 ir sunaikina daug jaunikli\xc5\xb3.'